**2.porocilo:**

**OPERA: GIUSEPPE VERDI**

**NABUCCO**

***Splošni del:***

***Vstopnica:***

***Napovednik:***

|  |  |
| --- | --- |
| **15. 12.**petek | 19:30**Giuseppe VerdiNABUCCO**Gospodarsko razstavišče[Zasedba][[več o predstavi](http://www.balet.si/opera/app/vecopredstavi.asp?IDR=30)] |

**PRIPRAVA NA OGLED OPERE**

Preden si ogledamo opero je dobro vedeti njeno vsebino. Ponavadi je poleg operne predstave izdana tudi knjigica z kratko vsebino opere, katero pa lahko dobimo nekaj dni prej v predprodaji. Lahko pa se o vsebini opere podučimo tudi na internetu ali iz razpoložljive literature.

Obleka pa je odvisna od posameznika, vendar pa je običajno, da se v opero gre lepo oblečen. Tudi obnašanje in bonton sta temu primerna.

**NABUCCO**

Opera je razdeljena na štiri dejanja, zgodba pa sloni na Danielovi knjigi Stare zaveze, v kateri je zapisano poročilo o Nabukadnezarju in njegovi osvoboditvi Jeruzalema. Osebe, razen naslovnega junaka, Nabucca, ki je zgodovinski lik, so izmišljene.

Zgodba se začne v judovskem templju na Sionskem griču, kjer Judje molijo za rešitev pred Babilonci. Hebrejci upajo na milejšo usodo, saj imajo kot ujetnico Feneno, mlajšo hči asirskega kralja Nabucca. Fenena in kraljev nečak Izmael sta zaljubljena. Nato v tempelj vdre Nabuccova starejša hči Abigaila, ki je tudi sama, sicer neuspešno, zaljubljena v Izmaela in zaljubljencema zagrozi s smrtjo. Kmalu tudi Nabuccu uspe s svojo vojsko vdreti v tempelj in judovski duhovnik Zaharija pograbi Feneno. Želi jo zabosti s sulico, ki jo iztrga vojščaku, vendar mu Izmael to zaradi ljubezni do Fenene prepreči. Kaznovan je z izobčenjem, Nabucco pa poruši tempelj.

Drugo dejanje se začne s tem, da Abigaila najde listino, na kateri je zapisano, da je hči sužnje, zakonita prestolonaslednica pa je Fenena. Zato sklene maščevanje. Podpre jo Baalov svečenik. Med ljudstvo razširijo novico, da je Nabucco padel v bitki in naj bi zdaj ona prevzela oblast. Fenena se spreobrne v judovsko vero in Izmael je sprejet nazaj v skupnost. Nato pride Abigaila in zahteva krono, v tem pa pride Nabucco, prekliče vse bogove in za boga razglasi samega sebe. Nato pa ga udari blaznost in Abigaila mu odvzame krono.

Tretje dejanje se začne s proslavo, ko naj bi kronali Abigailo. Nato želi pobiti vse Hebrejce, napiše ukaz ter pregovori Nabucca da ga podpiše. Ta to tudi stori, nato pa zagleda na seznamu ime svoje hčerke Fenene, vendar mu ukaz iztrgajo iz rok. Na pomoč pokliče stražo, vendar ga da Abigaila zapreti. Judi medtem objokujejo svojo usodo, vendar dobi Zaharija videnje, da bodo rešeni. To vlije ljudstvu nov pogum.

V četrtem dejanju Nabucco sedi v ječi in sliši, da Feneno peljejo na morišče. V obupu začne moliti k Jehovi. Vrne se mu nekdanja moč, razbije vrata in zbere svoje vojščake, ki so mu še zvesti. Odhitijo na morišče, podrejo Baalov malik ter osvobodijo obsojence. Abigaila spije strup, Fenena in Izmail pa si prisežeta zvestobo.

Dirigent: **Igor Švara**
Režiser: **Günter Lohse**
Scenograf in kostumograf: **Bernd Leistner**
**Zasedba:**
Nabucco: **Marko Kobal**/Vitomir Marof
Ismaele: **Jure Kušar**/Branko Robinšak
Zaccaria: **Juan Vasle**/Saša Čano
Abigaille: **Ana Pusar Jerič**/Galja Gorčeva
Fenena: **Zdenka Gorenc**/Elena Dobravec
Veliki duhoven: **Zoran Potočan**
Abdallo: **Rusmir Redžić**/Matej Vovk
Anna: **Marina Đonlić**

**GIUSEPPE VERDI**

Giuseppe Verdi se je leta 1813 rodil v revni družini, ki mu ni mogla zagotoviti redne glasbene izobrazbe. Njegova nadarjenost se je pokazala že pri desetih letih, ko je že igral v vaškem orkestru in tako zaslužil za šolanje. Kasneje ga je opazil bogat trgovec Barezzi, ki mu je s finančno pomočjo omogočil glasbeni študij. Njegova prva opera "Oberto conte di San Bonifacio" mu je prinesla nekaj uspeha. Po neuspehu  opere "Un giorno di regno" je razočarani Verdi  sklenil, da  bo za vedno odložil pero. Ko se je nekega večera vračal domov, je na ulici srečal impresarija milanske Scale Bartolomea Merellija, ki mu je skorajda vsilil operni libreto. Doma ga je  nejevoljno zalučal na mizo. Rokopis se je odprl in prebral je nekaj verzov, ki so ga očarali. Tako se je seznanil z libretom za "Nabucco". Na premieri, ki je bila 9. marca 1842 v milanski Scali, so uporabili stare kostume in v naglici prirejeno sceno;  tudi uvertura je bila napisana v zadnjem trenutku. Kljub temu je delo poželo izjemen uspeh. "Nabucco" je v naslednjih mesecih doživel številne ponovitve. Z njim je še ne tridesetletni Verdi zaslovel  in začel vrtoglavi glasbeni vzpon. V naslednjem desetletju je ustvaril še  šestnajst oper, ki so utrdile njegov sloves na svetovnem glasbenem prizorišču. Ena izmed njih je tudi Aida, kjer se je otresel vpliva drugih in razvil lastni stil. Čeprav je v naslednjih letih upočasnil ustvarjalni ritem, je ob svoji smrti veljal za najpopularnejšega in najpogosteje izvajanega svetovnega opernega skladatelja, kajti napisal je kar 30 oper, poleg tega pa še kvartet, romanci, koračnice, simfonijo in requiem.

Nekaj njegovih pomembnejših del:

* Oberto conte di San Bonifacio
* Un giorno di regno
* Aida
* Rigoletto
* Il trovatore
* La traviata
* Othelo
* Falstaff

* Ernani
* Atila
* Nabucco

**MOJE MNENJE**

Sedaj sem si prvič ogledala operno predstavo in kljub temu, da nikoli nisem imela izrazite želje po ogledu oprenih predstav, seme bila presenečena, kajti bila je veliko zanimivejša, kakor sem pričakovala. Kljub temu, da je biblična zgodba postavljena v stari vek, je scenograf Bernard Leistner opero domiselno vmestil v današnji čas, saj so kustumi enkratna kombinacija sodobnosti in preteklosti. S poudarjeno kombinacijo črno-rdeče barve, predvsem v elementih nasilja, so kostumi dodatno prispevali k celotnemu vtisu predstave. Tudi scena me je s svojo preprostostjo, vendar s poudarjenimi efekti, popeljala v biblijski čas. Kot večina od nas, pa si bom najbolj zapomnila znani napev zbora sužnjev, za katerega sem ves čas pričakovala, da se bo vsaj še enkrat ponovil, vendar se žal ni.

Še posebno sem se razveselila zaslona nad odrom s prevodom teksta opere (libreta) v slovenščino, kateri mi je omogočil, da sem s še večjim zanimanjem spremljala dogajanje na odru.

Na začetku sem bila neutemeljeno skeptična do nekoliko nepričakovanega ambienta za opersko predstavo, saj je bila zaradi prenove Opere predstava prestavljena na Gospodarsko razstavišče. Vendar so organizatorji več ali manj uspešno zagotovili primerno vzdušje za operno predstavo. Kljub temu pa bom z veseljem obiskala prenovljeno Opero v Ljubljani, ker si po mojem mnenju operne predstave zaslužijo veličastnejši ambient. .

**VIRI IN LITERATURA**

- internet:-www.operainbalet-lj.si

- Svetovna zgodovina glasbe, Kurt Honolka

- Ilustrirana zgodovina sveta, Morris, Grant, Isenman...

- Giuseppe Verdi: NABUCCO – gledališki list SNG Opera in balet Lj; sezona 2004/2005